**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2024,

**ktorým sa dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., nálezu Ústavného súdu Slovenskej republiky č. 332/2010 Z. z., zákona č. 551/2010 Z. z., zákona č. 50/2012 Z. z., zákona č. 185/2012 Z. z., 413/2012 Z. z., zákona č. 485/2013 Z. z., zákona č. 185/2014 Z. z., zákona č. 219/2014 Z. z., zákona č. 376/2014 Z. z., zákona č. 345/2015 Z. z., zákona č. 91/2016 Z. z., zákona č. 125/2016 Z. z., zákona č. 40/2017 Z. z., zákona č. 331/2017 Z. z., zákona č. 351/2017 Z. z., zákona č. 156/2018 Z. z., zákona č. 177/2018 Z. z., zákona č. 289/2018 Z. z., zákona č. 221/2019 Z. z., zákona č. 280/2019 Z. z., zákona č. 66/2020 Z. z., zákona č. 89/2020 Z. z., zákona č. 218/2021 Z. z., zákona č. 484/2021 Z. z., zákona č. 92/2022 Z. z., zákona č. 101/2022 Z. z., zákona č. 199/2022 Z. z., zákona č. 345/2022 Z. z., zákona č. 494/2022 Z. z. a zákona č. 205/2023 Z. z. sa dopĺňa takto:

Za § 96 sa vkladá § 96a, ktorý znie:

„**§ 96a**

(1) Verejný poskytovateľ sociálnej služby uvedenej v § 34 ods. 4 písm. a) prvom bode, § 35 ods. 2 písm. a) štvrtom bode, § 36 ods. 2 písm. a) štvrtom bode, § 37 ods. 2 písm. d), § 38 ods. 2 písm. a) štvrtom bode a § 39 ods. 2 písm. a) štvrtom bode je povinný osobitne za každé zariadenie zverejňovať na svojom webovom sídle evidenciu žiadateľov o uzatvorenie zmluvy o poskytovaní sociálnej služby v rozsahu podľa odseku 2.

(2) Evidencia zverejňovaná podľa odseku 1 obsahuje najmä

1. druh sociálnej služby,
2. číslo poradia,
3. číselný identifikátor žiadateľa,
4. dátum zaradenia do evidencie,
5. stupeň odkázanosti na sociálnu službu,
6. obec trvalého pobytu alebo prechodného pobytu žiadateľa.

(3) Verejný poskytovateľ sociálnej služby aktualizuje zverejnenú evidenciu podľa odseku 1 aspoň raz týždenne. Ak verejný poskytovateľ sociálnej služby neeviduje žiadateľov o uzatvorenie zmluvy o poskytovaní sociálnej služby, v evidencii podľa odseku 1 zverejní oznámenie o tejto skutočnosti.“.

**Čl. II**

Tento zákon nadobúda účinnosť 1. decembra 2024.